বন্ধ ঘরে নার্সের রহস্যমৃত্যু! সাতসকালে হুলুস্থুল ডোমকলে

ডোমকল: না হয়েছিল কোনও সাংদারিক ঝামেলা, না ছিল দাম্পত্য অশান্তি, আবার কর্মস্থলেও কোনও গোলমাল হয়নি। কিন্তু তারপরেও কেন জীবনের চরম সিদ্ধান্ত নিলেন সরকারি হাসপাতালের নার্স (Nurse Death)? ডোমকলের (Domkal) ঘটনাকে ঘিরে ঘনাচ্ছে রহস্য (Suspicious Death)। সূত্রের খবর, মুর্শিদাবাদ (Murshidabad) জেলার ডোমকলে ভাড়া বাড়ি থেকে উদ্ধার হয় এক নার্সের দেহ। মৃত ওই নার্সের নাম আমিনা সুলতানা, বাড়ি মুর্শিদাবাদ জেলারই বেলডাঙ্গা এলাকায়।

জানা গিয়েছে, ডোমকল হাসপাতালের (Domkal Hospital) কর্তব্যরত নার্স ছিলেন তিনি। আনুমানিক দেড় বছর ধরে এই হাসপাতালেই কাজ করতেন তিনি। মৃতের স্বামী জানিয়েছেন, “গতকাল রাতেই আমিনার সাথে কথা হয়েছিল। তারপর আজ সকাল থেকে বারবার ফোন করে পাওয়া না গেলে আত্মীয়স্বজনকে খবর দিলে মৃত্যুর খবর পাই।”

আরও পড়ুন: দাঁতাল হানায় জেরবার! গ্রামগুলিকে পরিখা দিয়ে ঘিরে দেওয়ার পরিকল্পনা রাজ্য সরকারের

বন্ধ বাড়ি থেকে নার্সের দেহ উদ্ধারকে ঘিরে ইতিমধ্যে ব্যাপক চাঞ্চল্য ছড়িয়েছে ডোমকলে। স্থানীয় সূত্রের জানা গিয়েছে, ডোমকলের হাসপাতাল মোড়ে আমিনা সুলতানা ভাড়া থাকতেন। বন্ধ ঘরের দরজা ভেঙ্গে তাঁর দেহ উদ্ধার করে হাসপাতালে নিয়ে গেলে কর্তব্যরত চিকিৎসক মৃত বলে জানান। ঘটনার পরেই হাসপাতাল চত্বরে রয়েছে বিশাল পুলিশ বাহিনী। ইতিমধ্যে মৃতদেহটি ময়নাতদন্তের জন্য মর্গে পাঠানো হয়েছে। এদিকে এই রহস্যমৃত্যুর কারণ খুঁজতে ইতিমধ্যে তদন্ত শুরু করেছে পুলিশ।

দেখুন আরও খবর:

The post বন্ধ ঘরে নার্সের রহস্যমৃত্যু! সাতসকালে হুলুস্থুল ডোমকলে first appeared on KolkataTV.